ועדת העבודה, הרווחה והבריאות, כנסת 18, פרוטוקול מספר 61, 2009-07-07 09:30

חיים כץ: בוקר טוב.

חיים כץ: אני מתכבד לפתוח את ישיבת ועדת העבודה, הרווחה והבריאות.

חיים כץ: אנחנו דנים בהצעת חוק ההתייעלות הכלכלית (תיקוני חקיקה ליישום התכנית הכלכלית לשנים 2009 ו-2010), התשס"ט-2009, סעיפים 146(15)-(16), סעיף 148(ט).

חיים כץ: אנחנו חוזרים, אני מקווה, לסיכום פרק הסיעוד.

ג'ודי וסרמן: אני אזכיר לוועדה מה היה בסיום הדיון הקודם.

ג'ודי וסרמן: מדובר באדם שיש בידו היתר להעסקת עובד זר.

חיים כץ: אדם שיש בידו היתר להעסקת עובד זר, מעלים לו את הקצבה והוא לא צריך לוותר על הזכות שיש לו לעובד זר.

ג'ודי וסרמן: אנחנו מדברים על אפשרות שאדם יקפיא את הבקשה שלו להעסקת עובד זר ויהיה זכאי לגידול.

ג'ודי וסרמן: בנוסח המקורי של חוק ההסדרים היה כתוב שאם אין בידו היתר להעסקת עובד זר, זאת אומרת שהוא מבטל לחלוטין את ההרשאה שלו להעסיק עובד זר.

ג'ודי וסרמן: קיבלנו לפני כמה דקות נוסח חדש ממשרד האוצר ולבקשתנו הם עשו כמה הבהרות.

טלי ארפי: לגבי סעיף התחילה, אנחנו מבקשים לקבוע שסעיף התחילה יהיה ב-1 באוקטובר על מנת לא לפגוע באנשים שהם מקבלים את התוספת היום לפי ההסכם שנערך לפי סעיף 9.

טלי ארפי: אנחנו רוצים להצהיר לפרוטוקול שלא יהיה עיכוב לגבי התליית ההיתר, כך שבאמת אדם שיפנה לממונה ויבקש להתלות את ההיתר על מנת לקבל את התוספת, לא יחול עיכוב בנושא הזה והוא יוכל לקבל את התוספת במהרה.

חיים כץ: והוא לא יוותר על ההיתר.

טלי ארפי: לא יוותר על ההתליה.

חיים כץ: הוא לא יוותר על ההיתר.

טלי ארפי: לא.

טלי ארפי: התליית ההיתר, הוא לא יצטרך לעבור את כל ההליך מחדש.

ג'ודי וסרמן: איך זה ייעשה בפועל?

ג'ודי וסרמן: אדם ניגש לממונה ומבקש התלייה של ההיתר.

ג'ודי וסרמן: מה תהיה הפרוצדורה?

טלי ארפי: הוא צריך להודיע לממונה שהוא לא מעסיק עובד זר והוא לא יעסיק עובד זר כל עוד ההודעה שלו היא בתוקף.

טלי ארפי: אז הממונה יתלה את ההיתר.

ג'ודי וסרמן: ויודיע בצורה מקוונת.

טלי ארפי: יודיע למוסד בצורה מקוונת כי ההיתר מותלה, ואז האדם יוכל להיות זכאי לתוספת.

רחל אדטו: אז הוא מאבד את התוקף שלו?

טלי ארפי: לא.

רחל אדטו: ההיתר הוא לתקופה מסוימת.

חיים כץ: מה קורה במצב רגיל?

חיים כץ: הוא צריך לחדש וכאן זה אותו הדבר.

אילן גילאון: נדמה לי שזה בדיוק מה שביקשנו בפעם הקודמת.

חיים כץ: נכון.

אילן גילאון: מה קורה כאן?

אילן גילאון: האוצר שומע את רחשי העם?

חיים כץ: זה מה שביקשנו וזה מה שקיבלנו.

רחל אדטו: הוא מקפיא את התוקף?

חיים כץ: כן.

חיים כץ: אם הוא רוצה לחדש, הוא מודיע שהוא מחדש.

חיים כץ: הוא לא צריך לעבור את כל התהליך מהתחלה.

רחל אדטו: זה בסדר, אבל אז, אם הוא הקפיא אותו, כאשר הוא מחדש אותו, זה עוד פעם לשנה או שיאמרו לו ששמונה חודשים זה היה בהקפאה ולא ייקחו בחשבון.

חיים כץ: לא בשנה.

חיים כץ: אם יש לו היתר והוא מסיים את פרק הזמן, החידוש הוא אוטומטי.

אורלי לוי אבקסיס: אבל בזמן הזה יש לו איזושהי חלופה.

חיים כץ: גם כשזה נראה טוב, זה טוב.

אייל לב-ארי: ברשותך, אדוני, קודם ההסתייגויות.

חיים כץ: אני הייתי שואל אם המסתייגים מוכנים להוריד את ההסתייגויות ולהשאיר רק הסתייגויות דיבור.

אילן גילאון: הסתייגויות דיבור.

חיים כץ: בסדר.

חיים כץ: רק הסתייגויות דיבור.

ג'ודי וסרמן: אתה מדבר בשם כל קבוצת מרצ?

אילן גילאון: כן.

חיים כץ: חברת הכנסת רחל אדטו, האם את מוכנה להוריד את ההסתייגויות ולהשאיר רק הסתייגויות דיבור?

רחל אדטו: אני רוצה רק להבין, וזאת שאלה טכנית, אם אני מורידה את ההסתייגויות, לא מצביעים עליהן במליאה?

חיים כץ: על ההסתייגויות המהותיות מצביעים.

ג'ודי וסרמן: את ההסתייגויות המהותיות חייבים לנמק בוועדה, להצביע בוועדה ואז הן עולות למליאה.

ג'ודי וסרמן: אם אתם מבקשים הסתייגויות דיבור, לא צריך.

רחל אדטו: אין לזה שום משמעות כי לאור החלת סעיף 131, כל הסתייגויות הדיבור, חבל על הזמן אפילו לדבר על זה.

חיים כץ: כך זה מאז שאני בכנסת.

רחל אדטו: לא היה את סעיף 131.

חיים כץ: היה תמיד.

חיים כץ: לא נתנו לכל אחד, כי אחרת לא היו מגיעים לתקציב בחיים.

רחל אדטו: אז אני לא מורידה את ההסתייגויות.

חיים כץ: בסדר, תקריאו הסתייגות הסתייגות ונצביע.

אייל לב-ארי: לסעיף 146(15)(א), הסתייגות של קבוצת קדימה.

אייל לב-ארי: בסעיף קטן (15)(א) במקום "בשיעור השווה ל-27.2 אחוזים" יבוא "בשיעור השווה ל-29.2 אחוזים".

חיים כץ: אנחנו מצביעים על ההסתייגות.

חיים כץ: ה צ ב ע ה ההסתייגות לא התקבלה

אייל לב-ארי: לסעיף 146(15)(א), הסתייגות של קבוצת קדימה.

אייל לב-ארי: בסעיף קטן (15)(א) המלים "ואם אין בידו היתר להעסקת עובד זר בענף הסיעוד לפי סעיף 1(יג) לחוק עובדים זרים התשנ"א-1961 (להלן – חוק עובדים זרים) ואינו מעסיק עובד זר" – יימחקו.

חיים כץ: אנחנו מצביעים על ההסתייגות.

חיים כץ: ה צ ב ע ה ההסתייגות לא התקבלה

רחל אדטו: לא.

רחל אדטו: אני אומרת לך למה.

רחל אדטו: להסתייגות דיבור אין משמעות.

חיים כץ: בסדר, תמשיך להקריא.

אילן גילאון: אתה אומר הסתייגות דיבור כאילו ההסתייגויות האחרות הן ליצירה.

אילן גילאון: גם אלה הסתייגויות דיבור.

אייל לב-ארי: בסעיף 146(15)(ב), הסתייגות של סיעת קדימה.

אייל לב-ארי: בסעיף קטן (15)(ב) במקום "בשיעור השווה ל-35.2 אחוזים" יבוא "בשיעור השווה ל-38.2 אחוזים".

חיים כץ: אנחנו מצביעים.

חיים כץ: ה צ ב ע ה ההסתייגות לא התקבלה

אייל לב-ארי: לסעיף 146(15(ב), הסתייגות של קבוצת קדימה.

אייל לב-ארי: בסעיף קטן (15)(ב) המלים "ואם אין בידו היתר להעסקת עובד זר בענף הסיעוד לפי סעיף 1יג לחוק עובדים זרים ואינו מעסיק עובד זר" – יימחקו.

חיים כץ: אנחנו מצביעים.

חיים כץ: ה צ ב ע ה אם זה תיקו, זה לא עבר.

חיים כץ: בסדר, רביזיה.

חיים כץ: אנחנו נקבע מתי נצביע על ההסתייגות הזאת.

רחל אדטו: מה המשמעות של רביזיה?

חיים כץ: שתהיה הצבעה נוספת מתי שאני אחליט.

ג'ודי וסרמן: שכרגע לא הצביעו על הסעיף.

רחל אדטו: מתי זה צריך לעלות למליאה?

חיים כץ: כרגע שום דבר לא עולה למליאה, עד שלא יגמרו את ההצבעות.

אייל לב-ארי: לסעיף 146(16), הסתייגות של קבוצת קדימה.

אייל לב-ארי: בסעיף קטן (16), במקום "בתוספת השווה ל-22 אחוזים" יבוא "בתוספת השווה ל-24 אחוזים".

חיים כץ: אנחנו מצביעים.

חיים כץ: ה צ ב ע ה ההסתייגות לא התקבלה

אייל לב-ארי: לסעיף 146(16), הסתייגות של קבוצת קדימה.

אייל לב-ארי: בסעיף קטן (16) במקום "בתוספת השווה ל-29 אחוזים" יבוא "בתוספת השווה ל-31 אחוזים".

חיים כץ: אנחנו מצביעים.

חיים כץ: ה צ ב ע ה ההסתייגות לא התקבלה

אייל לב-ארי: לסעיף 146(16), הסתייגות של קבוצת קדימה.

אייל לב-ארי: בסעיף קטן (16), המלים "ואם אין בידו היתר להעסקת עובד זר בענף הסיעוד לפי סעיף 1יג לחוק עובדים זרים ואינו מעסיק עובד זר" – יימחקו.

חיים כץ: אנחנו מצביעים.

חיים כץ: ה צ ב ע ה ההסתייגות לא התקבלה

ג'ודי וסרמן: עד כאן ההסתייגויות.

ג'ודי וסרמן: עכשיו נקריא את הצעת החוק.

אייל לב-ארי: הנוסח הזה הוא לפני התיקונים שצוינו בפרוטוקול.

חיים כץ: תקן אותו.

חיים כץ: תקריא את הנוסח המתוקן.

אייל לב-ארי: 15.

אייל לב-ארי: (א) בסעיף 224(א)(א) בפסקה (1)(א), בסופה יבוא: "ואם אין בידו היתר להעסקת עובד זר בענף הסיעוד לפי סעיף 1יג לחוק עובדים זרים התשנ"א-1991 (בחוק זה – חוק עובדים זרים) ואינו מעסיק עובד זר, הוא זכאי לתוספת בשיעור השווה ל-27.2 אחוזים מקצבת יחיד מלאה".

אייל לב-ארי: (ב) בפסקה (2), בסופה יבוא: "ואם אין בידו היתר להעסקת עובד זר בענף הסיעוד לפי סעיף 1יג לחוק עובדים זרים ואינו מעסיק עובד זר, הוא זכאי לתוספת בשיעור השווה ל-36.2 אחוזים מקצבת יחיד מלאה".

אייל לב-ארי: בפרק זה, אין בידו היתר להעסקת עובד זר, לרבות מי שיש בידו היתר כאמור ושלגביו הודיע הממונה למוסד על התליית ההיתר לבקשת בעל ההיתר.

אייל לב-ארי: התליית היתר – היתר שהותלה על ידי הממונה בהסתמך על הודעתו של בעל ההיתר שניתנה באופן שעליו הורה הממונה לפיה אינו מעסיק עובד זר וכי כל עוד לא ביטל את הודעתו כאמור, לא יעסיק עובד זר.

אייל לב-ארי: הממונה, כהגדרתו בחוק עובדים זרים.

אייל לב-ארי: 248.

אייל לב-ארי: סעיפים 224 ו-225(א) לחוק הביטוח הלאומי כנוסחם בסעיף 146(15) ו-(16) לחוק זה, יחולו על גמלה המשתלמת ביום 1 באוקטובר 2009 ואילך.

חיים כץ: אנחנו נצביע קודם על הרביזיה ואחר כך נצביע על כל הצעת החוק.

חיים כץ: תקריא עוד פעם את ההסתייגות.

אייל לב-ארי: לסעיף 146(15)(ב), הסתייגות של קבוצת קדימה.

אייל לב-ארי: בסעיף קטן (15)(ב) המלים "אם אין בידו היתר להעסקת עובד זר בענף הסיעוד לפי סעיף 1יג לחוק עובדים זרים ואינו מעסיק עובד זר" – יימחקו.

חיים כץ: מי בעד הרביזיה?

חיים כץ: ה צ ב ע ה הרביזיה התקבלה

ג'ודי וסרמן: תצביע על ההסתייגות שהוא הקריא כרגע.

חיים כץ: אנחנו מצביעים על ההסתייגות.

חיים כץ: ה צ ב ע ה ההסתייגות לא התקבלה

חיים כץ: ה צ ב ע ה הצעת החוק אושרה

חיים כץ: תודה רבה.

חיים כץ: הישיבה נעולה.